Ce are China și noi nu: "Monitorizarea prin aplicaţii ţine situaţia actuală sub control".
În momentul de faţă China are un singur focar de Covid. Au fost înregistrate 84 de cazuri, într-un oraş cu 11 milioane de locuitori. S-a dezvoltat un centru de testare mobil, unde se procesează zilnic peste 1 milion de probe. România a depăşit China la numărul de decese. Jurnalist, redacţia de limbă română a Radio China International: Nu am trăit sentimentul de frică, teroare, de sancțiune și presiune, pe care-l văd în România.
Anxietate, frică, măşti obligatorii peste tot, ăsta e peisajul pandemiei în România şi Europa. China însă, ne dă lecţii la capitolul prevenţie. Dan Tomozei, jurnalist stabilit în China, ne spune că la depistarea unui singur caz Covid, autorităţile reacţionează imediat. Se testează persoana, familia, blocul şi străzile adiacente.Dan Tomozei, jurnalist, redacţia de limbă română a Radio China International:,,În districtul … unde stau eu, în tot anul 2020, au fost mai puţin de 30 de cazuri, şi un singur deces la o persoană foarte învrâstă, care a revenit din Wuhan, şi districtul meu are aproape 1 milion de oameni’’,,În Beijing nu am trăit sentimentul de frică, de teroare, de amendă, sancţiune, presiune, pe care-l văd în România, şi îl resimt din mesajele prietenilor mei din ţară.’’, adaugă jurnalistul.Poţi să o numeşti dictatură, sau colectare a datelor în folosul tău. Tu alegi.Cert este că monitorizarea prin aplicaţii, ţine situaţia actuală sub control.Dan Tomozei, jurnalist, redacţia de limbă română a Radio China International:,, De astăzi în Beijing, la urcarea în mijlocele de transport în comun, în metrou, autobus, inclusiv taxi, prezinţi autoverificarea din telefonul tău, accesezi un APP care instantaneu îţi dă un răspuns dacă eşti verde sau nu… Aşa arată un răspuns marcat cu verde care spune că sunt în regulă.’’ ,,China prin astfel de sisteme, în mai puţin de 3 luni a rezolvat absolut problema’’, adaugă jurnalistul.Dacă în România testul COVID ajunge la 400 de lei, în China este echivalentul a 57 lei. Procedura e foarte rapidă.Dan Tomozei, jurnalist, redacţia de limbă română a Radio China International:,,Soţia mea a făcut testul Covid, În mai puţin de 24 de ore a primit pe telefon semnal, un mesaj, că este în regulă, şi că se poate prezenta să ia şi documentul scris. Documentul scris se ia de la automat, cum avem automatele de sucuri în ţară, îţi scanezi cardul de identitatea cu codul de bare şi se printează automat documentul.’’.